REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

07 broj 06-2/35-14

25. april 2014. godine

B e o g r a d

**Z A P I S N I K**

**TREĆE SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU,**

**ODRŽANE 25. APRIL 2014. GODINE**

Sednica je počela u 12,00 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Žarko Mićin, Dragan Nikolić, Ljiljana Malušić, Živan Đurišić, Svetislav Vukmirica, Tanja Tomašević Damnjanović, Vladimir Đukanović, Miletić Mihailović, Balša Božović, Meho Omerović i Dubravka Filipovski.

Sednici je prisustvovao Dejan Nikolić (zamenik Jovana Markovića).

Sednici nisu prisustvovali članovi Odbora: Biljana Pantić Pilja, Aleksandar Martinović, Suzana Spasojević i Laslo Varga, niti njihovi zamenici.

Sednici je, kao predlagač zakona, prisustvovao narodni poslanik Veroljub Arsić.

Na predlog predsednika Odbora usvojen je sledeći:

**D n e v n i r e d:**

1. Razmatranje Predloga zakona o ministarstvima, koji je podneo narodni poslanik Veroljub Arsić (broj 02-1044/14, od 23. aprila 2014. godine), u pojedinostima;

2. Razmatranje Predloga zakona o izmeni Zakona o Vladi, koji je podneo narodni poslanik Veroljub Arsić (broj 02-1043/14, od 23. aprila 2014. godine), u pojedinostima;

3. Razno.

**Prva tačka dnevnog rada: Razmatranje Predloga zakona o ministarstvima, u pojedinostima**

U diskusiji su učestvovali Vladimir Đukanović, Petar Petrović i Veroljub Arsić.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o ministarstvima.

Odbor je odlučio da predloži Narodnoj skupštini da **prihvati** sledeće amandmane:

- na član 9, koji je podneo narodni poslanik Marjan Rističević;

- na član 9, koji je podnela narodni poslanik dr Gordana Zorić;

- na član 9, koji je podnela grupa od 132 narodna poslanika Poslaničke grupe Srpska napredna stranka;

- na član 37, koji je podnela grupa od 132 narodna poslanika Poslaničke grupe Srpska napredna stranka;

- na član 38, koji je podnela grupa od 130 narodnih poslanika Poslaničke grupe Srpska napredna stranka.

Predlagač zakona je, na sednici Odbora, prihvatio navedene amandmane.

Odbor je odlučio da predloži Narodnoj skupštini da **odbije** sledeće amandmane, **koje na sednici Odbora nije prihvatio ni predlagač zakona**:

- na član 1, koji su zajedno podneli narodni poslanici Zoran Živković i dr Vladimir Pavićević;

- na član 2, koji su zajedno podneli narodni poslanici Zoran Živković i dr Vladimir Pavićević;

- na član 2, koji je podnela narodni poslanik Gordana Čomić;

- na član 2, koji je podnela narodni poslanik Snežana Malović;

- na član 2, koji je podneo narodni poslanik prof. dr Janko Veselinović;

- na član 2, koji su zajedno podneli narodni poslanici Branka Karavidić, Biljana Hasanović-Korać, Ivan Karić i Aleksandar Senić;

- na član 3, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 4. i član 4, koji su zajedno podneli narodni poslanici Zoran Živković i dr Vladimir Pavićević;

- na član 4. i član 39. koji su zajedno podneli narodni poslanici Biljana Hasanović-Korać, Branka Karavidić, prof. dr Janko Veselinović i Marko Đurišić;

- na naziv iznad člana 5, koji je podnela narodni poslanik Gordana Čomić;

- na naziv iznad člana 5. i član 5, koji su zajedno podneli narodni poslanici Zoran Živković i dr Vladimir Pavićević;

- na naslov iznad člana 5. i član 5, koji su zajedno podneli narodni poslanici Branka Karavidić, Biljana Hasanović-Korać, Ivan Karić i Aleksandar Senić;

- amandman kojim se posle člana 5. dodaje naslov i član 5a, koji je podnela narodni poslanik Gordana Čomić;

- na naziv iznad člana 6. i član 6, koji su zajedno podneli narodni poslanici Zoran Živković i dr Vladimir Pavićević;

- na član 6, koji su zajedno podneli narodni poslanici Branka Karavidić, Biljana Hasanović-Korać, Ivan Karić i Aleksandar Senić;

-na naziv iznad člana 7. i član 7, koji su zajedno podneli narodni poslanici Zoran Živković i dr Vladimir Pavićević;

- na član 7, koji su zajedno podneli narodni poslanici Branka Karavidić, Biljana Hasanović-Korać, Ivan Karić i Aleksandar Senić;

- na naziv iznad člana 8. i član 8, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 9. i član 9, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 9. i član 9, koji je podnela narodni poslanik Snežana Malović;

- na član 9, koji je podnela narodni poslanik Nataša Vučković;

- na naziv iznad člana 10. i član 10, koji su zajedno podneli narodni poslanici Zoran Živković i dr Vladimir Pavićević;

- na član 10, koji je podnela narodni poslanik Nataša Vučković;

- na član 10, koji je podnela narodni poslanik Snežana Malović;

- na naziv iznad člana 11. i član 11, koji su zajedno podneli narodni poslanici Zoran Živković i dr Vladimir Pavićević;

- amandman kojim se posle člana 11. dodaje novi deo III Poslovi zajednički za sva ministarstva, na naziv iznad člana 12. i član 12, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 13. i član 13, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 14. i član 14, koji su zajedno podneli narodni poslanici Zoran Živković i dr Vladimir Pavićević;

- amandman kojim se posle člana 14 dodaje novi deo IV Posebne organizacije, na naziv iznad člana 15. i član 15, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 16. i član 16, koji su zajedno podneli narodni poslanici Zoran Živković i dr Vladimir Pavićević;

- na član 16, koji je podnela narodni poslanik Gordana Čomić;

- na član 16, koji je podnela narodni poslanik Nataša Vučković;

- na naziv iznad člana 17. i član 17, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 18. i član 18, koji su zajedno podneli narodni poslanici Zoran Živković i dr Vladimir Pavićević;

- na član 18, koji su zajedno podneli narodni poslanici Branka Karavidić, Biljana Hasanović-Korać, Ivan Karić i Aleksandar Senić;

- na naziv iznad člana 19. i član 19, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 20. i član 20, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 21. i član 21, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 22. i član 22, koji su zajedno podneli narodni poslanici Zoran Živković i dr Vladimir Pavićević;

-na naziv iznad člana 23. i član 23, koji su zajedno podneli narodni poslanici Zoran Živković i dr Vladimir Pavićević;

- na član 23, koji je podneo narodni poslanik Ivan Karić;

- na naziv iznad člana 24. i član 24, koji su zajedno podneli narodni poslanici Zoran Živković i dr Vladimir Pavićević;

- na član 25, koji je podneo narodni poslanik Marijan Rističević;

- na naziv iznad člana 25. i član 25, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 26. i član 26, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 27. i član 27, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 28. i član 28, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 29. i član 29, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 30. i član 30, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 31. i član 31, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 32. i član 32, koji su zajedno podneli narodni poslanici Zoran Živković i dr Vladimir Pavićević;

- na naziv iznad člana 33. i član 33, koji su zajedno podneli narodni poslanici Zoran Živković i dr Vladimir Pavićević;

- amandman kojim se posle člana 33. dodaje se naslov i član 33a, koji je podneo narodni poslanik Ivan Karić;

- na član 34, koji su zajedno podneli narodni poslanici Zoran Živković i dr Vladimir Pavićević;

- na član 35, koji su zajedno podneli narodni poslanici Zoran Živković i dr Vladimir Pavićević;

- na član 36, koji su zajedno podneli narodni poslanici Zoran Živković i dr Vladimir Pavićević;

- na član 36, koji je podneo narodni poslanik Marko Đurišić;

- na član 37, koji su zajedno podneli narodni poslanici Zoran Živković i dr Vladimir Pavićević;

- na član 37, koji je podneo narodni poslanik prof. dr Janko Veselinović;

- na član 38, koji je podneo narodni poslanik prof. dr Janko Veselinović;

- na član 41, koji su zajedno podneli narodni poslanici Zoran Živković i dr Vladimir Pavićević.

II

Na osnovu člana 157. stav 6. i člana 161. Poslovnika Narodne skupštine („Službeni glasnik RS”, broj 20/12 – Prečišćeni tekst), Odbor za pravosuđe, državnu upravu i lokalnu samoupravu podneo je na Predlog zakona o ministarstvima sledeće amandmane:

AMANDMAN I

U Predlogu zakona o ministarstvima, u članu 2. tačka 12) menja se i glasi:

„12) Ministarstvo prosvete, nauke i tehnološkog razvoja;”.

O b r a z l o ž e nj e

Predlaže se zadržavanje postojećeg naziva Ministarstva i naglašava značaj tehnološkog razvoja.

AMANDMAN II

U članu 3. reči: „plate u državnim organima, organima autonomne pokrajine i jedinica lokalne samouprave i javnim službama i zarade u drugim oblicima organizovanja u javnom sektoru;” brišu se.

O b r a z l o ž e nj e

Poslovi državne uprave u oblasti uređivanja sistema radnih odnosa u javnom sektoru (u državnim organima, u jedinicama lokalne samouprave i autonomnim pokrajinama, u javnim agencijama i javnim službama), prema predloženom zakonu, spadaju u nadležnost Ministarstva državne uprave i lokalne samouprave. Ovim amandmanom obezbeđuje se da i uređivanje plata u javnom sektoru bude deo delokruga ministarstva zaduženog za sistem radnih odnosa u javnom sektoru.

AMANDMAN III

U članu 10. st. 1. i 3, na svim mestima, posle reči: „radne odnose” dodaju se

reči: „i plate”.

O b r a z l o ž e nj e

Ovim amandmanom vrši se usklađivanje sa predloženom izmenom u članu 3. Predloga zakona.

AMANDMAN IV

U članu 14, u nazivu člana i u st. 1. i 2. reči: „Ministarstvo prosvete i nauke” zamenjuju se rečima: „Ministarstvo prosvete, nauke i tehnološkog razvoja”.

O b r a z l o ž e nj e

Ovim amandmanom vrši se usklađivanje sa predloženom izmenom u članu 2. Predloga zakona.

AMANDMAN V

U članu 31. stav 2. reči: „Ministarstvo prosvete i nauke” zamenjuju se rečima: „Ministarstvo prosvete, nauke i tehnološkog razvoja”.

O b r a z l o ž e nj e

Ovim amandmanom vrši se usklađivanje sa predloženom izmenom u članu 2. Predloga zakona.

AMANDMAN VI

U članu 34. stav 1. dodaje se nova tačka 9), koja glasi:

„9) Ministarstvo prosvete, nauke i tehnološkog razvoja;”.

Dosadašnje tač. 9) do 17) postaju tač. 10) do18).

Stav 2. briše se.

Dosadašnji stav 3. postaje stav 2.

O b r a z l o ž e nj e

Ovim amandmanom vrši se usklađivanje sa predloženom izmenom u članu 2. Predloga zakona.

AMANDMAN VII

U Predlogu zakona o ministarstvima, u članu 37. posle stava 6. dodaje se novi stav 7. koji glasi:

„Ministarstvo poljoprivrede i zaštite životne sredine preuzima od Ministarstva prirodnih resursa, rudarstva i prostornog planiranja zaposlene i postavljena lica, kao i prava, obaveze, predmete, opremu, sredstva za rad i arhivu, koji su potrebni za vršenje nadležnosti u oblasti zaštite prirode (nacionalni parkovi, biodiverzitet, zaštićena područja).“

Dosadašnji st. 7. do 21. postaju st. 8. do 22.

O b r a z l o ž e nj e

Poslovi državne uprave u oblasti zaštite prirode, uključujući i nacionalne parkove, biodiverzitet i zaštićena područja, svrstani su predloženim zakonom u delokrug Ministarstva poljoprivrede i zaštite životne sredine. Predloženim amandmanom obezbeđuje se da zaposleni koji su do sada radili na tim poslovima u Ministarstvu prirodnih resursa, rudarstva i prostornog planiranja, koje prestaje sa radom, nastave da rade u organu državne uprave koji je preuzeo deo delokruga tog ministarstva, što uključuje i preuzimanje pripadajućih prava, obaveza, predmeta, opreme, sredstava za rad i arhive za vršenje nadležnosti.

AMANDMAN VIII

U članu 39. posle stava 2. dodaje se stav 3. koji glasi:

„Danom stupanja na snagu ovog zakona prestaje da važi član 30. Zakona o Centralnom registru obaveznog socijalnog osiguranja („Službeni glasnik RS”, broj 30/10).

O b r a z l o ž e nj e

Budući da je predloženim zakonom predviđeno da nadzor nad radom Centralnog registra obaveznog socijalnog osiguranja vrši Ministarstvo finansija, predloženim amandmanom uklanja se iz pravnog poretka odredba o nadzoru na osnovu koje je do sada te poslove obavljalo ministarstvo nadležno za socijalnu politiku.

Predlagač zakona je, na sednici Odbora, prihvatio podnete amandmane Odbora.

**Druga tačka dnevnog reda: Razmatranje Predloga zakona o izmeni Zakona o Vladi, u pojedinostima**

Povodom ove tačke dnevnog reda nije bilo diskusije.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmeni Zakona o Vladi.

Odbor je odlučio da predloži Narodnoj skupštini da **odbije** sledeće amandmane, **koje na sednici Odbora nije prihvatio predlagač zakona**:

- na član 1, koji je podnela narodni poslanik Gordana Čomić;

- na član 1, koji su zajedno podneli narodni poslanici Branka Karavidić, Ivan Karić i Biljana Hasanović-Korać.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda: R a z n o**

U okviru ove tačke dnevnog reda nije bilo pitanja ni predloga.

Sednica je završena u 12,35 časova.

Sednica je tonski snimana.

SEKRETAR PREDSEDNIK

Ljiljana Miletić Živković Petar Petrović